Vyf uitlanders sterf in Limpopo-ongeluk | Maroela Media
Die polisie in Lephalale (Ellisras) ondersoek ŉ noodlottige ongeluk waartydens vyf persone op Oukersdag gesterf het.
“ŉ Mitsubishi Pajero met vyf persone, almal van Botswana, het op die pad tussen Lephalale en Groblersbrug gery toe ŉ band gebars het,” het lt.kol. Moatshe Ngoepe, woordvoerder van die polisie, gesê. “Die bestuurder het beheer verloor oor die voertuig en dit het ŉ paar keer gerol voor dit ŉ ander motor, waarin twee persone gereis het, getref het.” Die twee persone is van Zimbabwe.
Drie passasiers van die Pajero is op slag dood en twee is na ŉ hospitaal geneem. Hulle het ernstige beserings opgedoen. Die twee persone in die ander motor is ook op slag dood.
“Die oorsaak van die ongeluk is vermoedelik die band wat gebars het, maar die polisie stel verder ondersoek in.”
Lees asb, hier: https://www.drivingtesttips.biz/tyre-blow-out.html
Dis uiters hartseer wat hier gebeur het. Nou moet julle my maar trap op die volgende veralgemening:
Hierdie is na alle waarskynlikheid ‘n gehuurde voertuig wat uit die aard van die saak deur verskillende persone bestuur word. Sou daar bandskade gewees het wat veral aan die binnekant nie sigbaar was? Word voertuie na elke uithuur ondersoek vir bandskade? EK TWYFEL!!?? Bande is die goete aan ‘n voertuig wat die hardste werk maar die minste na omgesien word. In die 57 jaar wat ek bestuur het ek een bandbars gehad. Wat gebeur het is dat ‘n stuk yster links agter ‘n oombliklike gat in die band gemaak het en selfs ‘n sny gelos het in die modderskerm van my bakkie. Niks het gebeur omdat ek geweet het wat om te doen. Meld K53 iets daarvan?
Ek stem saam met ‘Arrive Alive’ dat die plek ‘Groblersbrug’ is en nie ‘Groblersburg’. Dalk moet MM net meer akkuraat lees?
Wat het gebeur met die seun van Ellisras wat deur die wag by pna aangerand is ?
Groblersburg? Waar is dit?
Groblersbrug nie burg
Hoe vinniger daar gery word tydens so bandbars episode hoe minder die kans om lig daarvan af te kom.Feit.
Die tweede voertuig lyk ietwat verdag vir my met sy donker kleur en tot swart geverfde vellings( rims).
Rims is swart as daar nie “mags” op is nie.
Dis gewone staal-wiele. Regtigwaar…